Kisame Hošigaki

**Kisame Hošigaki** (干柿鬼鮫, *Hoshigaki Kisame*), poznat i kao **čudovište skrivene magle** (霧隠れの怪人, *Kirigakure no Kaijin*), bio je šinobi iz klana Hošigaki iz Sela sakrivenog u magli. Nakon pridruživanja organizaciji Sedam ninža mačevalaca magle, postao je kriminalac s-ranga i partner Itačija Učihe kada je kasnije pristupio kriminalnoj organizaciji za hvatanje repatih zveri, Akackiju.

## Sposobnosti

Kao bivši član sedam mačevalaca magle i Akackija, Kisame je bio izuzetno moćan šinobi. Sa lakoćom je uspeo da ubije Fugukija Suikazana, člana najjače generacije sedam mačevalaca, uprkos tome što je imao Samehadu. Tvrdio je da je najbolji član Akackija u hvatanju živih protivnika, što je i dokazao kada je sa vrlo malo truda porazio i zarobio Rošija, džindžurikija četvrorepe zveri. Takođe, savladao je i Kiler Bija, i zamalo ga zarobio na vrhuncu moći; dok je, iako ne u punoj snazi mogao da se suoči sa celokupnim elitnim timom nindži. U nekoliko navrata,

Kisame je pokazao da je jak dovoljno da se suprotstavi i Moćni Gaj (jednom od dvojice najjačih džonina Sela lišća u to vreme); uspevši da ga natera da otvori šestu od osam unutrašnjih kapija kako bi porazio njegovog klona sa 30% Kisameove snage, ili da otvori sedmu kapiju kako bi uz teškoće nadvladao Kisamea bez Samehadu, iako ga ne ubivši.

### Fizičke predispozicije i čakra

Kisame je posedovao ogromne rezerve čakre, znatno veće od bilo kog člana Akackija. Njegov nadljudski nivo čakre u kombinaciji sa Samehadom doneo mu je nadimak "**bezrepa repata zver**"  (尾を持たない尾獣, *O o Motanai Bijū).* Takođe, Kisame je mogao da upije tuđu čakru koju je apsorbovao njegov mač na dodir, kao i da preokrene efekat paralizujuće tehnike Aobe Jamašira.

Kisame je imao i podjednako veliku fizičku snagu i brzinu. Mogao je da savlada Asumu Sarutobija u borbi ručnog oružja, pa čak i Gaja, izvanrednog majstora tajdžicua, u njihovoj drugoj borbi. Kisame je takođe bio dovoljno izdržljiv da preživi Kiler Bijev Lariat sa plaštom čakre verzije 2 (doduše sa potpuno uništenim rebrnima), kao i Gajevu Hirodoru, nakon koje mu je ostalo dovoljno snage da se oslobodi Jamatovih drvenih okova koji potiskuju čakru.

### Nindžicu

#### Kendžicu

Kisameova specijalnost je bilo mačevanje. Sa samo običnom katanom, uspeo je da ubije sve svoje saborce na jednoj misiji. Takođe, njome je ubio i Fugukija, svog učitelja, nakon čega je njegovo lično oružje postala Samehada, sečivo poznato i kao ajkulina koža, koje ne seče već kida meso do kosti. Samehada takođe može da oseti i apsorbuje čakru. Međutim, čini se da nije u stanju da apsorbuje čakru koja još nije oslobođena, sudeći po činjenici da su svi slučajevi u kojima ju je koristio u tu svrhu bili ili kada je protivnik imao vidljivu auru čakre oko sebe ili kada je s protivnikom već uspostavio direktan fizički kontakt. Kada upije čakru, Samehada raste i polako počinje da se odmotava, otkrivajući usta sa nekoliko redova zuba nalik ajkuli.

Kisame je mogao da izleči povrede i dopuni čakru privremenim spajanjem sa Samehadom, dok bi u slučaju potpunog spajanja sa njom mogao da dodatno poveća svoju moć, i poprimi izgeled nalik na ajkulu. U ovom stanju, Kisame je mogao da diše pod vodom na škrge na njegovom vratu. Dok je koristio tehniku vodenog zatvora: ples ajkula, mogao je u potpunosti da iskoristi tu sposobnost utapajući svoje protivnike ostajući nepovređen. Takođe, mogao je da oseti čakru drugih ljudi i da je upije samo dodirivanjem neprijatelja bilo kojim delom tela. Mogao je i da se sakriti unutar Samehade, za šta je tvrdio da je način sakrivanja bez mane s obzirom na to da njih dvoje imaju identičnu čakru, do te mere da ga čak ni čulne nindže ne mogu otkriti.

U početku je samo Kisame mogao da upravlja Samehadom, dok ako bi neko drugi pokušao da je podigne, iz drške bi joj iskočili šiljci i mač bi se vraćao Kisameu. Izgleda da je lojalnost Samehade rezultat toga što joj se sviđa Kisameova čakra. Međutim, ako pronađe nindžu sa čakrom koja joj se dopada više, mole da se desi će izdati svog vlasnika u korist novog, što je viđeno kada je zaštitila Kiler Bija od Kisameovog pokušaja da mu odseče noge. Uprkos ovome, Kisame je mogao da koristi Samehadu i protiv njene volje.

#### Transformacije prirode

Kisame je bio majstor vodenog stila, mogavši da promeni čitavo bojno polje stvarajući veliku količinu vode koja bi mu davala prednost terena. Svoju sličnost sa ajkulom prelio je i u tehniku, kojom je napadao protivnika napadom vodenog stila oblikovani kao ajkula. Ovu tehniku mogao je da koristi i kao prevozno sredstvo, tako što bi se sakrio u vodenu ajkulu i plivao. Protiv jačih protivnika, koristio bi tehniku kojom bi ih prisiljavao da se bore protiv njega pod vodom. Takođe, uspeo je da stvori toliko ajkula da Gaj nije uspeo sve da ih eliminiše uz pomoć svoje tehnike Asakidžaku.

Kisame je takođe posedovao i određene veštine u zemljanom stili, koji je koristio za putovanje pod zemlju, dok bi mi vrh mača štrčao iz zemlje nalik na ajkulim rep. Sem toga, mogao je da je da koristiti i vatreni i vetroviti stil.

#### Tehnika prizivanja

U skladu sa svojom prirodnom sklonošću prema njima, Kisame je mogao da prizove ajkule u borbi, svrhu slanja poruka, ili u kombinaciji sa Tehnikom hiljadu gladnih ajkula, gde bi od hiljadu njih, ajkula koja prenosi poruku uspela neprimećeno da se izvuče. Takođe, iskoristio ih je i u kombinaciji sa Tehnikom vodenog zatvora kako bi izvršio samoubistvo, dozvolivši sa ga ajkule pojedu.